

Polisi Prevent

* Dyddiad Cyhoeddi: Chwefror 2025
* Dyddiad Adolygu: Ionawr 2026
* Amlder Adolygu: Bob 12 mis
* Awdur: James Donaldson, Dirprwy Bennaeth ar   
   gyfer Profiad y Dysgwr a Chynhwysiant

Ria Morrell  
Rheolwr Diogelwch a Lles Dysgwyr

Sarah King  
Dirprwy Bennaeth ar gyfer Pobl a Lles

* Lleoliad y Polisi: BIZ Sharepoint/Intranet/Policies &

Procedures/Learner Services & Support

* Cymeradwywyd y Polisi Yr Uwch Dîm Rheoli – 20 Mawrth 2025  
  gan:
* Fersiwn: 5.0
* Categori Cyhoeddus

# Mynegai

1. Cyd-destun
2. Cwmpas
3. Datganiad o Ddiben
4. Corff y Polisi
   1. Polisi Siaradwyr Allanol a Digwyddiadau
   2. Partneriaeth
   3. Hyfforddi Staff
   4. Hyrwyddo’r polisi i staff, dysgwyr a rhanddeiliaid
   5. Ymrwymiad
   6. Cymorth lles a bugeiliol/capleiniaeth
   7. Polisïau TG
   8. Cyflwyno’r Ddyletswydd Prevent i fyfyrwyr amser llawn
   9. Cyflwyno’r Ddyletswydd Prevent i brentisiaid
5. Cysylltiadau at bolisïau eraill
6. Rolau a Chyfrifoldebau
   1. Staff dynodedig gyda chyfrifoldeb dros Prevent a Diogelu
   2. Disgwyliadau ar yr holl staff
7. Proses atgyfeirio
   1. Proses atgyfeirio ar gyfer myfyriwr, prentis nei gleient CGA
   2. Proses atgyfeirio ar gyfer myfyriwr cyswllt ysgol
   3. Proses atgyfeirio ar gyfer myfyriwr Addysg Uwch

1. Deall ac Adnabod Risgiau a Bregusrwydd Radicaleiddio
2. Rhestr o dermau – tynnwyd o ‘[Glossary of terms - GOV.UK (www.gov.uk)](https://www.gov.uk/government/publications/prevent-duty-guidance/glossary-of-terms) ynghylch [Cyfarwyddyd dyletswydd Prevent: Canllawiau i awdurdodedau penodedig yng Nghymru a Lloegr (publishing.service.gov.uk)](https://assets.publishing.service.gov.uk/media/64f8498efdc5d10014fce6d1/14.258_HO_Prevent_Duty_Guidance_v5c.pdf)
3. Proses CHANNEL – tynnwyd o [Channel Duty Guidance: Protecting people susceptible to radicalisation (publishing.service.gov.uk)](https://assets.publishing.service.gov.uk/media/651e71d9e4e658001459d997/14.320_HO_Channel_Duty_Guidance_v3_Final_Web.pdf) Llywodraeth EF (2023)
4. Arweiniad atodol Estyn
5. Y Gymraeg

# 1. Cyd-destun

Mae’r Llywodraeth wedi cyhoeddi ‘Cyfarwyddyd dyletswydd Prevent: Canllawiau i awdurdodau penodedig yng Nghymru a Lloegr’ yn ogystal â’r Ddeddf Diogelwch a Gwrthderfysgaeth 2015 sy’n ei gwneud yn ofynnol i ddarparwyr Addysg roi sylw dyledus i atal pobl rhag cael eu tynnu i mewn i derfysgaeth.

Mae’n ofynnol i Goleg Gŵyr Abertawe gydymffurfio’n gyfreithiol â'r ddyletswydd hon fel Sefydliad Addysg Bellach a darparwr Dysgu Seiliedig ar Waith ac i gyflawni’r Ddyletswydd Prevent.

Prevent yw un o bedair ffrwd strategaeth gwrthderfysgaeth y Llywodraeth, CONTEST.

Nod CONTESTyw gostwng y risg o derfysgaeth i’r DU, ei dinasyddion a’i fuddiannau dramor, fel y gall pobl fyw eu bywydau’n rhydd ac yn

hyderus. Mae Prevent yn parhau i fod yn un o elfennau allweddol CONTEST, ynghyd â’r tri maes gwaith ‘P’ arall::

• Prevent: Rhoi stop ar bobl ddod yn derfysgwyr neu gefnogi terfysgaeth;

• Prosecute: I roi stop ar ymosodiadau gan derfysgwyr;

• Protect: Cryfhau ein hamddiffyniad yn erbyn ymosodiad gan derfysgwyr;

• Prepare: Lliniaru ar effaith ymosodiad gan derfysgwyr

Prevent yw’r unig ffrwd sy’n anhroseddol. Prif nodau’r Ddyletswydd Prevent yw atal pobl rhag cael eu tynnu i mewn i derfysgaeth trwy:

1. Ddarparu cefnogaeth i atal pobl rhag cael eu tynnu i mewn i derfysgaeth
2. Ymateb i her ideolegol terfysgaeth ac agweddau ar eithafiaeth
3. Gwaith gydag ystod o sectorau megis addysg, cyfiawnder troseddol, ffydd, iechyd a’r rhyngrwyd, lle ceir risgiau o radicaleiddio

# 2. Cwmpas

Mae’r Polisi yn gymwys i’r holl fyfyrwyr, prentisiaid, cleientiaid cyflogadwyedd, staff, llywodraethwyr, staff asiantaeth, gwirfoddolwyr, contractwyr, ac ymwelwyr.

# 3. Datganiad o Ddiben

Mae diogelu unigolion rhag risg radicaleiddio yn rhan annatod o ddyletswyddau diogelu ac mae’n debyg ei natur i ddiogelu plant ac oedolion rhag niweidiau eraill (e.e. Cyffuriau, gangiau, esgeuluso, cam-fanteisio’n rhywiol).  
  
Diben y polisi yw sicrhau bod unrhyw fyfyriwr, prentis neu gleient sy’n cyflwyno fel rhywun sydd wrth risg o gael ei radicaleiddio yn cael ei gefnogi yn briodol ac yn sensitif, trwy’r sianeli cywir ac i roi’r hyder i staff wneud atgyfeiriadau i’r Swyddogion Diogelu Dynodedig ar gyfer unrhyw ymddygiadau pryderus sydd i’w gweld ymhlith myfyrwyr, cleientiaid cyflogadwyedd neu brentisiaid.

# 4. Corff y Polisi

Mae Adran 26(1) y Ddeddf Diogelwch a Gwrthderfysgaeth 2015 a Chanllawiau Dyletswydd Prevent 2023 yn gosod Dyletswydd ar Sefydliadau Addysg Bellach i roi sylw dyledus i atal pobl rhag cael eu tynnu i mewn i derfysgaeth, sy’n cynnwys nid yn unig eithafiaeth dreisgar ond hefyd eithafiaeth nad yw’n dreisgar (Gweler adran 8). Er mwyn cydymffurfio â’r ddyletswydd, rhaid i ni weithredu’r canlynol:

## 4.1 Polisi Siaradwyr Allanol a Digwyddiadau

Amlinella’r Ddyletswydd Prevent yn glir ein gofyniad i gael polisi Siaradwyr Allanol, sy’n dangos arweiniad clir i wahodd unrhyw siaradwyr allanol i’r Coleg. Rhaid i bolisi gynnwys system glir i asesu risg i bennu a ellir bwrw ymlaen a digwyddiad yn ddiogel.   
  
Mae ein polisi Siaradwyr Allanol ar gael ar BIZ/Polisïau ac yn cynnwys ffurflen ganiatâd Siaradwyr Allanol yn yr atodiadau, i staff ei llenwi wrth wahodd siaradwyr allanol i mewn. Bydd aelodau SLT neu’r Swyddog Diogelu Arweiniol yn cynnal gwiriadau ffynhonnell agored ar addasrwydd y siaradwr ac yn gallu llofnodi i gadarnhau nad oes pryderon â’r digwyddiad yn bwrw ymlaen. Os ceir pryderon, bydd y pryder yn cael ei gyfeirio at Un Man Cyswllt y Coleg (SPOC) i gyfeirio at Heddlu WECTU lleol a fydd yn cynnal asesiad risg RAG (coch, ambr, gwyrdd) ac yn cynghori’r Coleg ar unrhyw bryderon.   
  
Gall aelodau SLT neu SPOC, o ganlyniad i hynny, gynghori ar fesurau i’w sefydlu er mwyn bwrw ymlaen â’r digwyddiad yn ddiogel, neu sicrhau nad yw’r digwyddiad yn mynd rhagddo.

## 4.2 Partneriaeth

Mae’r Ddyletswydd Prevent yn gosod disgwyliad y bydd llywodraethwyr, penaethiaid, rheolwyr a phartneriaid eraill yn ymroi i ymgysylltu heddlu, byrddau diogelu lleol, yr Awdurdod Addysg Lleol a’n cydlynydd Prevent DfE lleol. Mae gan y Coleg bartneriaethau gwaith gyda’r holl asiantaethau allanol a adnabuwyd.

## 4.3 Hyfforddi Staff

Cyfeiria’r arweiniad statudol at bwysigrwydd hyfforddiant ymwybyddiaeth Prevent, i gyfarparu staff i adnabod pobl ifanc neu oedolion sydd wrth risg o gael eu tynnu i mewn i derfysgaeth ac i herio syniadau eithafol. Mae’r hyfforddiant Diogelu presennol yn cynnwys Prevent.

Mae modiwlau Hyfforddiant Diogelu/Prevent ar-lein, a adnewyddir bob dwy flynedd, yn orfodol i’r holl staff sy’n gweithio mewn AB neu ar y rhaglen brentisiaeth gan gynnwys:

* yr holl Uwch Reolwyr
* Llywodraethwr DSW
* Aseswyr
* Tiwtoriaid
  + - Darlithwyr
    - Hyfforddwyr Dysgwyr neu Staff Cymorth Prentisiaid eraill

Bydd Arweinwyr Diogelu Dynodedig yn cwblhau hyfforddiant Diogelu/Prevent mwy arbenigol, gan gynnwys hyfforddiant mewn gwahanol fathau o gam-drin a phrosesau atgyfeirio, i sicrhau dealltwriaeth dda o faterion a sgiliau cyfredol.

Mae’n ofynnol i bob aelod o staff gynnal eu dealltwriaeth o ymwybyddiaeth o niwed, cam-drin a diogelu a chynnal eu hyfforddiant a’u DPP yn unol â’n polisi hyfforddi staff.

## 4.4 Hyrwyddo’r polisi i staff, dysgwyr a rhanddeiliaid

Bydd Coleg Gŵyr Abertawe yn hyrwyddo’r Polisi Prevent a’r cynnig cwrs/darpariaeth prentisiaeth i ddarpar brentisiaid a phrentisiaid presennol trwy wefan y Coleg a thrwy lawlyfrau dysgwyr a chyflogwyr. Mae copïau o’n polisïau ar gael ar wefan y Coleg ac yn cael eu huwchlwytho ar ôl eu hadolygu.

## 4.5 Ymrwymiad

Fel coleg mae gan bob aelod o staff gyfrifoldeb i amddiffyn pobl rhag cael eu radicaleiddio. Bydd y Rheolwr Diogelu a Lles y Dysgwr a’r Arweinydd Diogelu Dynodedig ar gyfer DSW yn cynnal asesiadau risg Prevent a bydd yn monitro’r cynllun datblygu o ganlyniad.

## 4.6 Cymorth lles a bugeiliol/caplaniaeth

Amlinella’r Ddyletswydd ddisgwyliad y gefnogaeth les sydd ar gael i bob myfyriwr, prentis a chleient cyflogadwyedd. Cynigia Coleg Gŵyr Abertawe gefnogaeth eithriadol, gyda Thiwtoriaid Personol, Swyddogion Cefnogi Myfyrwyr, Cwnselwyr, Hyfforddwyr Bugeiliol a Chynghorwyr Iechyd.

Gall Swyddogion Cymorth Myfyrwyr a Hyfforddwyr Dysgwyr gyfeirio dysgwyr at ystod o wasanaethau cymorth bugeiliol sy’n cynnwys lles a chymorth ysbrydol o bob ffydd a dim ffydd.

Rheoli ystafelloedd gweddïo aml-ffydd

Mae protocol clir sy’n amlinellu’n glir defnydd ar yr ystafelloedd hyn, sydd wedi’i osod ar waliau pob ystafell aml-ffydd a myfyrdod.

## 4.7 Polisïau TG

Mae ein polisïau TG yn adlewyrchu gofynion y ddyletswydd i sicrhau bod ein holl ddysgwyr a phrentisiaid yn ddiogel rhag deunydd terfysgol ac eithafol wrth gyrchu’r rhyngrwyd yn y Coleg, mae hyn yn cynnwys sefydlu lefelau hidlo priodol.

Gweler Adran 2.7 Prevent duty guidance: for Further Education Institutions in England and Wales (2023).

[Cyfarwyddyd dyletswydd Prevent: Canllawiau i awdurdodedau penodedig yng Nghymru a Lloegr (publishing.service.gov.uk)](https://assets.publishing.service.gov.uk/media/64f8498efdc5d10014fce6d1/14.258_HO_Prevent_Duty_Guidance_v5c.pdf)

Mae hidlo caeth wedi’i sefydlu ar systemau TG yng Ngholeg Gŵyr Abertawe, sy’n hysbysu aelodau o’r tîm TG o unrhyw chwiliadau o bryder, sy’n cael eu hadrodd ar unwaith i’r Swyddog Diogelu Arweiniol i’w prosesu yn briodol.

## 4.8 Cyflwyno’r Ddyletswydd Prevent i fyfyrwyr a phrentisiaid amser llawn

Dealla Coleg Gŵyr Abertawe bwysigrwydd meithrin cadernid i radicaleiddio ymhlith pobl ifanc ac oedolion ac mae wedi adeiladu hyn i’r rhaglen diwtorial ar gyfer holl fyfyrwyr llawn amser. Bydd sesiynau tiwtorial yn archwilio Prevent a Gwerthoedd Prydeinig Sylfaenol a byddant yn hwyluso trafodaeth feirniadol, dadleuon rhesymegol, ac yn ymgorffori cydraddoldeb a chynhwysiant.

## 4.9 Bydd prentisiaid yn cwblhau modiwlau ETF sy’n cwmpasu:

Bydd ein model darparu prentisiaethau yn meithrin gwydnwch yn erbyn radicaleiddio ar gyfer ein holl brentisiaid. Cyflawnir hyn drwy sicrhau bod radicaleiddio ac eithafiaeth yn cael sylw mewn cynlluniau gwaith prentisiaeth yn y gwaith ac i ffwrdd o’r gwaith ac yn ystod y broses adolygu cynnydd.

Yn ystod eu prentisiaeth, bydd prentisiaid hefyd yn cwblhau modiwlau ar-lein y Sefydliad Hyfforddiant Addysg sy’n cwmpasu:

* Radicaleiddio ac eithafiaeth
* Pwy rydych yn gallu ymddiried ynddynt
* Diogelwch ar-lein
* Gwerthoedd Prydeinig

Ceir gwybodaeth am fygythiadau a risgiau lleol gan Gydlynydd Prevent y rhanbarth a’i rhannu â’r staff cyflenwi. Yna caiff gwybodaeth gyd-destunol ei thrafod ar adegau priodol gyda’r prentis a’i chofnodi ar yr adolygiad o gynnydd lle cynhelir trafodaethau.

Amddiffyn ein myfyrwyr/prentisiaid

Bydd disgwyl i diwtoriaid ddeall ac ymgorffori Gwerthoedd Prydeinig yn ystod y prentisiaethau er mwyn sicrhau bod dysgwyr yn ymwybodol ohonynt, yn gallu rhoi tystiolaeth ac enghreifftiau ohonynt a deall beth mae’n ei olygu i fod yn ddysgwr llwyddiannus a chymryd rhan ym mywyd a Phrydain heddiw.

Byddwn yn cymryd pob cam angenrheidiol i gydymffurfio â gofynion diogelu cyfreithiol cyfredol.

# Cysylltiadau at bolisïau eraill

**Dylid darllen Polisi Prevent Coleg Gŵyr Abertawe ar y cyd â:**

**-** Polisi Diogelu Plant ac Oedolion Agored i Niwed

**-** Protocol Herio Bwlio, Hawliau, Parch a Chydraddoldeb

**-** Polisi Disgyblu Myfyrwyr

**-** Polisi Rhanddeiliaid Allanol

**-** Protocol Ystafell Myfyrdod a Gweddi Aml-ffydd

**-** Polisi TG

# 6. Rolau a Chyfrifoldebau

Mae Polisi Prevent Coleg Gŵyr Abertawe yn bolisi annibynnol, serch hynny, mae yn estyniad ar ein polisi Diogelu Plant ac Oedolion Bregus ac mae’n ffitio o dan ein gweithdrefnau Diogelu. Dylid codi unrhyw bryderon gyda’r Swyddog Diogelu Dynodedig trwy broses riportio Teimlo’n Saff. Gweler Atodiad 1 a 2 o’r Polisi hwn.

## 6.1 Staff Dynodedig gyda Chyfrifoldeb dros Prevent a Diogelu

Mae’r corff llywodraethu wedi penodi:

* Susan Williams
* Frank Banza

Fel llywodraethwyr gyda chyfrifoldeb arbennig dros ddiogelu plant ac oedolion bregus, ac unrhyw bryderon yn ymwneud â Prevent, bydd y Swyddog Diogelu Arweiniol yn eu cyflwyno wrth y Llywodraethwyr dynodedig mewn adroddiad bob tymor er mwyn trafod yn gadarn unrhyw feysydd pryder ac unrhyw newidiadau i’r ddyletswydd a allai effeithio ar y Coleg.

6.2 Manylion Cyswllt Allweddol – Diogelwch a PREVENT

**Person Diogelu Dynodedig**Dirprwy Bennaeth ar gyfer Profiad y Dysgwr a Chynhwysiant – James Donaldson

**Dirprwy Berson Diogelu Dynodedig**

Rheolwr Diogelwch a Lles – Ria Morrell

**Cyswllt ysgoliion ar gyfer Diogelwch o fewn Darpariaeth 14-16**Catherine Rogers.

Os oes gennych unrhyw bryderon ynghylch aelod o staff neu os oes honiad wedi cael ei gyflwyno sy’n ymwneud â chi, cysylltwch â’r Cyfarwyddwr AD, Sarah King [sarah.king@gcs.ac.uk](mailto:sarah.king@gcs.ac.uk) 284137 neu’r Rheolwr AD, Sally Davies, [sally.davies@gcs.ac.uk](mailto:sally.davies@gcs.ac.uk) 284292

6.3 Disgwyliadau ar yr holl staff

a) Creu a chefnogi ethos sy’n cynnal cenhadaeth a gwerthoedd craidd y Coleg.

b) Mynychu hyfforddiant Prevent er mwyn cael yr wybodaeth a’r sgiliau i adnabod y rheini a allai fod yn fregus i radicaleiddio, yn gysylltiedig ag eithafiaeth dreisgar neu nad yw’n dreisgar a gwybod y camau priodol i’w cymryd os oes ganddynt unrhyw bryderon.

c) Adrodd am unrhyw bryderon ar unwaith yn ymwneud ag eithafiaeth neu radicaleiddio wrth Swyddog Diogelu Dynodedig.

d) Adrodd a symud unrhyw lenyddiaeth sy’n cael eu harddangos o amgylch y Coleg a allai achosi tramgwydd neu hyrwyddo barnau eithafol wrth Swyddog Diogelu Dynodedig.

e) Ymgysylltu â sefydliadau allanol lle fo’n briodol ar y cyd gyda Swyddog Diogelu Dynodedig.

# 7. Proses Atgyfeirio

Dylai atgyfeiriadau o bryder gael eu cyfeirio bob amser at Swyddog Diogelu Dynodedig yn unol â’r Polisi Diogelu. Gweler Atodiad 1 a 2 y polisi hwn.

7.1 Mae adrodd unrhyw bryder yn gynnar, hyd yn oed os yw’n ymddangos yn ddibwys, yn bwysig i atal unrhyw gynnydd ar fygythiad gwirioneddol.

Bydd y Swyddogion Diogelu Dynodedig yn trafod y pryderon ac os yw’n briodol byddant yn mynd â hwy at y Swyddog Diogelu Lleol a’r Un Man Cyswllt (SPOC) er mwyn atgyfeirio at CHANNEL neu gysylltu â’r Heddlu Gwrthderfysgaeth am gyngor ar sut i fwrw ymlaen. Dylai’r camau a gymerir fod yn gefnogol bob amser tuag at y myfyriwr, y prentis neu’r cleient ac yn gymesur.

7.2 Os yw’r myfyriwr ar y rhaglen 14-16, bydd y Swyddog Diogelu Dynodedig, yn cysylltu â Swyddog Diogelu Dynodedig yr Ysgol er mwyn trafod yr atgyfeiriad gyda hwy. Bydd y sgwrs a geir gyda’r ysgol yn cael ei dogfennu ar y gronfa ddata Diogelu.

7.3 Os yw’r myfyriwr ar raglen Addysg Uwch, bydd y Swyddog Diogelu Dynodedig yn cysylltu â Swyddog Diogelu Dynodedig y Brifysgol i drafod yr atgyfeiriad gyda hwy. Bydd y sgwrs a geir gyda’r brifysgol yn cael ei dogfennu ar gronfa ddata Diogelu’r Coleg.

8. Deall ac Adnabod Risgiau a Bregusrwydd Radicaleiddio

Nid oes unrhyw broffil amlwg o unigolyn sy’n debyg o gymryd rhan mewn eithafiaeth neu un dangosydd o ba bryd y gallai unigolyn symud i fabwysiadu trais i gefnogi syniadau eithafol.

Gall unigolyn gael ei dynnu at radicaleiddio ar unrhyw oed. Mae’r broses o radicaleiddio yn wahanol i bob unigolyn ac fe all ddigwydd dros gyfnod estynedig neu o fewn cyfnod byr iawn o amser

Gellir tynnu unigolion i mewn i drais neu gallant fod yn agored i negeseuon grwpiau eithafol trwy amryw ddulliau. Gallai’r rhain gynnwys dylanwad:

* Aelodau’r teulu
* Ffrindiau
* Cyswllt uniongyrchol gyda grwpiau a sefydliadau eithafol, neu
* Ar-lein – trwy’r rhyngrwyd
* Ar y teledu a’r cyfryngau

# **Gallai’r rhestr a ganlyn nodi bregusrwydd i radicaleiddio ac yn adnabod rhai mathau o fregusrwydd,** nid yw’r rhestr yn hollgynhwysol ac mae angen dyfarniad proffesiynol a chymesuredd i sicrhau bod pryderon yn cael eu hasesu a’u chwyddo’n briodol.

1. Rhannu safbwyntiau eithafol (gan gynnwys ar y cyfryngau cymdeithasol).
2. Bod yn or-gyfrinachol wrth wylio pethau ar-lein.
3. Arddangos teimladau o unigedd neu fynegiannau o ffordd o feddwl ‘ni a nhw’ – arwydd o synnwyr unigedd cymdeithasol.
4. Dod yn fwy dadleuol neu’n dominyddu gyda’u safbwyntiau, bod yn gyflym i feirniadu’r rheini sy’n anghytuno ac yn anwybyddu safbwyntiau sy’n groes i rai eu hunain: bod yn anoddefgar o safbwyntiau croes
5. Canfyddiad cryf o anghyfiawnder.
6. Ymddangosiad o gwyno
7. Cwestiynu eu ffydd neu hunaniaeth.
8. Lawrlwytho neu hyrwyddo cynnwys eithafol/mynediad at bropaganda heb ei sensro.
9. Unigedd cymdeithasol – colli diddordeb mewn gweithgareddau yr oeddynt yn arfer eu mwynhau, pellhau eu hunain oddi wrth ffrindiau a grwpiau cymdeithasol. A yw 2. a 7. yn debyg?
10. Ymddangosiad wedi newid – newid ffordd o wisgo a/neu ymddangosiad personol.
11. Trefnau anarferol, patrymau teithio neu ddyheadau.
12. Profiad o garcharu/cyswllt â grwpiau neu unigolion troseddol.

9. Rhestr o dermau – tynnwyd o ‘Cyfarwyddyd Dyletswydd Prevent: Canllawiau i Awdurdodedau Penodedig yng Nghymru a Lloegr’ (2023)

**Terfysgaeth Asgell Dde Eithafol** – mae’n disgrifio’r rhai sy’n cymryd rhan mewn gweithgarwch Asgell Dde Eithafol sy’n defnyddio trais terfysgol i hybu eu hideoleg. Yn fras, gellir nodweddu’r ideolegau hyn fel Cenedlaetholdeb Diwylliannol, Cenedlaetholdeb Pobl Wyn a Goruchafiaeth

Pobl Wyn. Gall unigolion a grwpiau arddel tueddiadau a syniadau ideolegol o fwy nag un categori.

**Rhoi ystyriaeth ddyledus** – mewn perthynas ag adran 26 o Ddeddf Gwrthderfysgaeth a Diogelwch 2015 mae’n golygu y dylai awdurdodau rhoi swm priodol o bwysau ar yr angen i atal pobl rhag cael eu tynnu i mewn i derfysgaeth wrth iddynt ystyried yr holl ffactorau eraill sy’n berthnasol i sut y maen nhw’n ymgymryd â’u swyddogaethau arferol.

**Ideoleg** - mae ‘ideoleg’ derfysgol yn set o gredoau, egwyddorion, ac amcanion y mae unigolyn neu grŵp yn honni eu bod yn glynu wrthynt ac yn ceisio annog eraill i’w radicaleiddio tuag at ddod yn derfysgwyr neu gefnogi terfysgaeth. Mae sawl cysyniad neu ‘offer’ sydd yn aml yn ymddangos mewn ideolegau terfysgol ac eithafol, gan gynnwys: naratif, propaganda, cwynion, a theori cynllwyn.

**Ymyriadau** - Mae’r rhain yn becynnau wedi’u teilwra gyda’r bwriad o ddargyfeirio pobl oddi wrth weithgarwch eithafol cyn gynted â phosibl a’u helpu i ymddieithrio rhag ideolegau terfysgol lle buont yn ymwneud â therfysgaeth neu weithgarwch cysylltiedig â therfysgaeth.

**Terfysgaeth Islamaidd** - bygwth neu ddefnyddio trais fel modd i sefydlu dehongliad caeth o gymdeithas Islamaidd. I rai, mae hon yn ideoleg wleidyddol sydd am greu, er enghraifft, califfiaeth Islamaidd fyd-eang sy’n seiliedig ar ddehongliad caeth o gyfraith shari’ah, sy’n mabwysiadu syniadau gwleidyddol a chrefyddol a ddatblygwyd yn yr 20fed ganrif gan Sayyid Qutb ac Abdallah Azzam. Mae llawer o’u dilynwyr yn credu bod trais (neu ‘jihad’ fel y maent yn meddwl amdano) nid yn unig yn offeryn strategol angenrheidiol i gyflawni eu nodau, ond hefyd yn ddyletswydd grefyddol ar yr unigolyn. Yn y DU daw’r bygythiad terfysgol Islamaidd yn bennaf oddi wrth y rhai a ysbrydolwyd gan Daesh a/neu al-Qa'ida, ond nad ydynt o reidrwydd yn gysylltiedig â nhw, ond maent yn gweithredu o fewn tirwedd ehangach o ddylanwadau radicalaidd fel y nodir yn ymateb y llywodraeth i’r Adolygiad Annibynnol o Prevent. Ni ddylid dehongli Islamaidd fel cyfeiriad at unigolion sy’n dilyn crefydd Islam.

**Terfysgaeth Asgell Chwith, Anarchaidd ac Un Mater (LASIT)** – mae’n cwmpasu ystod eang o ideolegau. Mae’n cynnwys y rhai o’r asgell chwith wleidyddol eithafol yn ogystal ag anarchwyr sy’n ceisio defnyddio trais i hyrwyddo eu hachos wrth geisio dymchwel y Wladwriaeth yn ei holl ffurfiau.

**Radicaleiddio ar-lein** – mae’n disgrifio sefyllfaoedd lle credir bod y rhyngrwyd wedi chwarae rhan yn llwybr radicaleiddio rhywun. Gall y rhyngrwyd chwarae dwy rôl eang mewn radicaleiddio (cynnig dulliau nad ydynt yn aml ar gael i bobl all-lein). Y rhain yw: dod i gysylltiad â chynnwys eithafol a therfysgaeth a chymdeithasoli o fewn rhwydweithiau ‘o’r un anian’. Yn aml caiff hyn ei hwyluso gan amgylcheddau hynod ganiataol ar-lein.

**Amgylchedd caniataol** - Gellir disgrifio ‘amgylchedd caniataol’ fel un sy’n oddefgar o ymddygiad neu arferion nad ydynt yn cael eu cymeradwyo’n gryf gan eraill, megis amgylchedd lle caniateir i ideolegau radicalaidd ffynnu. Mae radicaleiddwyr yn creu ac yn manteisio ar amgylcheddau caniataol i hyrwyddo neu oddef trais ac i ledaenu ideolegau niweidiol sy’n tanseilio ein gwerthoedd a’n cymdeithas. Gall amgylcheddau caniataol fodoli ar-lein ac all-lein. Gall amgylcheddau ar-lein caniataol gyfrannu at radicaleiddio ar-lein.

**Prevent** – yng nghyd-destun y ddogfen hon mae’n golygu gostwng neu ddileu risg o unigolion yn cymryd rhan mewn terfysgaeth.

**Radicaleiddio** – yw’r broses pan fydd unigolyn yn cyfiawnhau cefnogaeth i, neu’n defnyddio, trais terfysgol.

**Awdurdod penodedig** - Yn cyfeirio at y bobl a’r sefydliadau a restrir yn Atodlen 6 o Ddeddf Gwrthderfysgaeth a Diogelwch 2015 y mae’r ddyletswydd Prevent yn adran 26 o’r Ddeddf yn berthnasol iddynt. Eu cyfrifoldeb nhw yw sicrhau bod darpariaethau’r canllawiau hyn yn cael eu gweithredu.

**Derbyngarwch** - mae derbyngarwch yn gymhleth ac yn unigryw i amgylchiadau rhywun. O fewn Prevent, mae derbyngarwch yn cyfeirio at y ffaith y gall person fod yn debygol neu’n agored i gael ei ddylanwadu neu ei niweidio gan ideolegau terfysgol ac eithafol sy’n cefnogi neu’n radicaleiddio pobl i derfysgaeth. Gweler yr adran ‘derbyngarwch i radicaleiddio’ yng nghanllawiau dyletswydd Prevent 2023. Fel y nodir yng nghanllawiau dyletswydd Prevent, gall derbyngarwch rhywun fod yn gysylltiedig â’i fregusrwydd (gweler bregusrwydd uchod), ond ni fydd pawb sy’n agored i radicaleiddio yn fregus. Gall fod amgylchiadau, anghenion neu ffactorau sylfaenol eraill a all wneud rhywun yn agored i radicaleiddio ond nad ydynt yn gyfystyr â bregusrwydd.

**Terfysgaeth** – mae diffiniad presennol y DU wedi’i nodi yn Neddf Terfysgaeth 2000 (TACT 2000). Yn gryno, mae’n diffinio terfysgaeth fel ‘Defnydd neu fygythiad o drais difrifol yn erbyn unigolyn neu ddifrod difrifol i eiddo lle mae’r weithred honno:

* Wedi’i gynllunio i ddylanwadu ar y llywodraeth neu sefydliad llywodraethol rhyngwladol neu i ddychryn y cyhoedd neu garfan o’r cyhoedd; ac
* at ddiben hyrwyddo achos gwleidyddol, crefyddol, hiliol neu ideolegol.’

**Troseddau cysylltiedig â therfysgaeth** - troseddau (fel llofruddiaeth) nad ydynt yn droseddau mewn deddfwriaeth derfysgaeth (TACT 2000), ond y bernir eu bod wedi’u cyflawni mewn perthynas â therfysgaeth.

**Bregusrwydd** – mae’n disgrifio cyflwr bod angen gofal arbennig, cymorth neu amddiffyniad oherwydd oedran, anabledd, risg o gamdriniaeth neu esgeulustod.

# 10. Proses CHANNEL, tynnwyd o [Channel Duty Guidance: Protecting people susceptible to radicalisation (publishing.service.gov.uk)](https://assets.publishing.service.gov.uk/media/651e71d9e4e658001459d997/14.320_HO_Channel_Duty_Guidance_v3_Final_Web.pdf)

“Channel‟ yw’r enw ar y broses aml asiantaeth o adnabod a chyfeirio person at ymyrraeth a chefnogaeth gynnar ar gyfer y rheini sydd wrth risg o radicaleiddio. Mae’n elfen allweddol o’r strategaeth Prevent. Nid yw’n droseddol ac mae’r atgyfeiriad yn wirfoddol. Defnyddia’r broses Channel gydweithredu cyfredol rhwng awdurdodau lleol (Addysg, diogelwch cymunedol, timau gofal cymdeithasol ayyb), partneriaid statudol (iechyd, gwasanaethau rheoli troseddwyr, heddlu) a’r gymuned leol i:

* Adnabod pobl wrth risg o gael eu tynnu i mewn i derfysgaeth;
* Asesu natur a graddau’r risg honno; a
* Datblygu’r cynllun mwyaf priodol ar gyfer yr unigolion dan sylw

Am wybodaeth bellach ar Channel:

<https://www.gov.uk/government/publications/channel-guidance>   
<https://www.gov.uk/government/publications/prevent-duty-guidance/revised-prevent-duty-guidance-for-england-and-wales>

# 11. Fframwaith Ofsted ac Estyn

Ar gyfer ein dysgwyr a’n prentisiaid yn Lloegr, dylid darllen y polisi hwn ar y cyd â’r canllawiau canlynol:

[Cadw Plant yn Ddiogel](https://www.gov.uk/government/publications/keeping-children-safe-in-education--2)

Yng Nghymru, dylid ei ddarllen ochr yn ochr â:

[Cadw Dysgwyr yn Ddiogel](https://www.gov.wales/sites/default/files/publications/2018-11/keeping-learners-safe-the-role-of-local-authorities-governing-bodies-and-proprietors-of-independent-schools-under-the-education-act-2002.pdf#radicalisation) (gov.wales)

# 12. Dogfennau Cysylltiedig

**Dylid darllen y Polisi hwn ar y cyd â:**

Polisi Defnydd Derbyniol

Polisi Atal

Pholisi Disgyblu Myfyrwyr

Polisi Cyffuriau ac Alcohol Myfyrwyr

Protocol Herio, Bwlio, Hawliau, Parch a Chydraddoldeb

Polisi Euogfarnau Trodessol Hebe u Disbyddu

Polisi Huan-Newid a Hunanladdiad

Polisi Chwythu Chwiban Staff

Gweithdrefnau Disgyblu Staff

Polisi Ffitrwydd I Astudio

Mae’r polisïau ar gael [ar y wefan](https://www.gcs.ac.uk/policies-and-procedures) neu Intranet Staff

# 13. Yr Iaith Gymraeg

12.1 Mae Coleg Gŵyr Abertawe yn ymrwymedig i hyrwyddo’r iaith Gymraeg, yn unol â Safonau’r Iaith Gymraeg a Mesur y Gymraeg (Cymru) 2011. Mae’r adodd Teimlo’n Saff ar gael yn y Gymraeg ac rydym yn hapus i gynnig gwasanaethau Cymraeg i ddysgwyr sy’n dymuno derbyn cymorth trwy gyfrwng y Gymraeg.

**Llofnod:**

Llofnod Kelly Fountain, College Principal

**Unigolyn sy’n cymeradwyo’r Polisi:** Kelly Fountain, Pennaeth

**Dyddiad:** 20 Mawrth 2025

Atodiad 1

Gweithdrefnau

Riportio Pryderon

Mae’n ofynnol i holl staff y Coleg i riportio a chyfeirio pryderon PREVENT yn yr un modd ag y byddent yn riportio materion sy’n ymwneud â diogelwch. Bydd angen iddynt ddefnyddio ffurflen atgyfeirio “Teimlo’n Saff” ar y porth staff i riportio pryderon yn syth ar ôl iddynt ddigwydd.

Gall plant, pobl ifanc neu oedolion sydd mewn perygl o gael eu radicaleiddio hefyd gael eu cam-drin a’u rhoi mewn perygl. Gall hyn olygu eu bod yn peri risg i’w teulu, cymuned, cydweithwyr (gan gynnwys staff a gyflogir i hybu lles a diogelu rhag camdriniaeth), ymwelwyr, gwirfoddolwyr a chyd-ddisgyblion.

Os yw plentyn, person ifanc neu oedolyn sy’n agored i niwed yn siarad ag aelod o staff am fater a allai arwain at gamdriniaeth (datgeliad), dylai’r aelod o staff wrando’n ofalus, gan ddefnyddio’r canllawiau isod:

* Ni ddylid torri ar draws y person ifanc / oedolyn ifanc sy’n agored i niwed.
* Ni ddylid bychanu neu gamddarlunio unrhyw ddatgeliadau a ni fydd gennych hawl i wneud unrhyw awgrymiadau. Ni fyddwch chwaith yn barnu unrhyw ddatgeliadau a wneir i chi.
* Bydd angen i chi ddweud wrth y plentyn, person ifanc neu oedolyn agored i niwed mai’r penderfyniad cywir oedd bod yn agored â chi.
* Dylid gofyn cwestiynau heb ymholi na chwestiynu’n ormodol, ni waeth pa mor dda rydych chi’n adnabod yr unigolyn dan sylw.
* Rhaid egluro na ellir cadw'r mater a godwyd yn gyfrinach a bydd angen ei riportio i’r tîm diogelu.

Ar ôl atgyfeirio’r mater bydd Swyddog Diogelu yn gyfrifol am greu cofnod ysgrifenedig lawn o’r materion a godwyd yn ystod y datgeliad. Bydd y cofnod ysgrifenedig yn cynnwys:

* Enw a theitl swydd yr aelod o staff a riportiodd y mater
* Natur yr atgyfeiriad (datgeliad uniongyrchol, amheuaeth neu sgwrs y digwyddwyd ei chlywed)
* Eglurhad manwl o’r wybodaeth gan gynnwys unrhyw gwestiynau a ofynnwyd, er mwyn sicrhau gwell dealltwriaeth o’r mater
* Manylion am unrhyw arsylwadau a wnaethpwyd (gan gynnwys arwyddion corfforol)
* Ni fydd hawl i chi gynnwys unrhyw safbwyntiau personol yn y cofnod ysgrifenedig, er mwyn ceisio sefydlu’r ffeithiau.

Bydd angen trosglwyddo pob achos PREVENT i CHANNEL ar bob achlysur a bydd angen cofnodi pob achos ar system SID.

# Atodiad 2

## Siart Llif Adrodd ar Ddiogelu

|  |  |  |
| --- | --- | --- |
| Aelod o staff yn amau ​​achos o niwed / cam-drin neu yn derbyn datgeliad |  | Myfyriwr yn dymuno datgelu gwybodaeth |
|  |  |  |
| Dylai’r aelod o staff wneud nodiadau cryno o’r hyn a welir/glywir a NI DDYLID ymchwilio i’r mater eu hunain |  |  |
|  |  |  |
| Riportio pryder trwy ddefnyddio System Teimlo’n Saff ar y porth staff | | |
|  | | |
| Swyddog Diogelu dynodedig yn blaenoriaethu’r atgyfeiriad ac yn penodi Swyddog Diogelu i asesu’r dysgwr gan ddefnyddio’r wybodaeth a nodwyd yn dilyn y datgeliad | | |
|  | | |
| Swyddog Diogelu yn cysylltu ag asiantaethau priodol gan wneud unrhyw atgyfeiriadau perthnasol lle bo angen | | |
|  | | |
| Swyddog Diogelu yn defnyddio’r System SID i gofnodi’r pryder, manylion perthnasol ac unrhyw wybodaeth sy’n gysylltiedig ag atgyfeiriadau a wneir | | |
|  | | |
| DSL yn cofnodi ac adolygu canlyniadau unrhyw atgyfeiriadau | | |
|  | | |
| Bydd yr atgyfeiriadau’n cael eu riportio i’r Llywodraethwyr yn ystod Pwyllgorau Profiad y Dysgwr a bydd Adroddiad Blynyddol yn cael ei llunio bob Hydref. | | |